**Dakhla** (arapski: الداخلة, berberski: *Eddaxla*, španjolski: *Dajla*, nekad zvana *Villa Cisneros*) je dugi po veličini grad u Zapadnoj Sahari, od 106.277 stanovnika. Nad Dakhlom kao i na ostalih 80 % teritorija Zapadne Sahare kontrolu ima Kraljevina Maroko koja u njemu drži veliki garnizon, iako bi se prema sporazumu koji je i Maroko potpisao trebao održati referendum o budućnosti te zemlje, pod pokroviteljsvom Ujedinjenih naroda. Iako ima dosta lokalnih Saharaca koji bi željeli da ta zemlja postane nezavisna Saharska Arapska Demokratska Republika, Maroko se danas previše ne obazire na dogovore i drži grad čvrsto pod svojom kontrolom, pa mu je dodjelio ulogu administrativnog centra regije Dakhla-Oued Ed-Dahab.

Geografija
----------

Centar grada (pješačka zona)
Dakhla leži na jugozapadnom kraju atlanskog poluotoka Río de Oro, udaljena oko 550 kilometara jugozapadno od El Aaiúna, glavnog grada Zapadne Sahare, te oko 400 km sjeverno od mauritanske granice.

Historija
---------

Španjolski ribari (naročito oni s Kanara) lovili su uz obale Zapadne Sahare još od 16. vijeka i imali privremena naselja, međutim, tek su 1881. podigli prvi dok u sidrištu na poluotoku Río de Oro. Nakon tog je 1884. osnovan i današnji grad pod imenom *Villa Cisneros*. U njemu su izgradili vojničku utvrdu i crkvu. Villa Cisneros bila je u vrijeme kolonije Španjolska Sahara administrativni centar provincije Río de Oro.

Centar grada
Nakon povlačenja Španjolaca 1975. otpočele su borbe za Zapadnu Saharu, a marokanska vojska zauzela je Dakhlu. Marokanska vojska je početkom 1982. počela graditi pješčani zid prema Alžiru kako bi spriječio gerilske napade Polisaria, do 1985. zid je stigao i do Dakhle.

Atrakcije
---------

Oko 100 km južno od Dakhle, i dvadesetek km od oceana leži *Pustinja Imlili*. Tu u pijesku leži 160 prirodnih bazena (sebkha) sa slanom vodom u kojima čak ima i malih riba.

Privreda
--------

Ribarstvo je najveća i gotovo jedina privredna grana, naročito kavezno uzgajanje oštriga u plitkom moru zaljeva, koje se izvoze u Evropu.

### Transport

Pored male ali sigurne luke u zaljevu, Dakhla ima i aerodrom (IATA: VIL) s linijama prema Casablanci i Agadiru u Maroku odnosno El Aaiúnu u Zapadnoj Sahari.

Pobratimski gradovi
-------------------

|  |  |
| --- | --- |
| * Španija Algeciras, Španjolska
* Španija Almería, Španjolska
* Španija Cádiz, Španjolska
* Španija Alhaurín de la Torre, Španjolska
* Francuska Creil, Francuska
 | * Nigerija Minna, Nigerija
* Urugvaj Trinidad, Urugvaj
* Španija Tarifa, Španjolska
* Peru Tarapoto, Peru
 |

Izvori
------

1. 1 2 3  „*Western Sahara*" (engleski). City population. Pristupljeno 6. 11. 2018.
2. ↑  „*A Quick Travel Guide to Dakhla, Western Sahara*" (engleski). Wandering Earl. Pristupljeno 8. 11. 2018.
3. 1 2 3 4 5  „*Before You Go: What You Should Know about Dakhla*" (engleski). Marocmama. Pristupljeno 8. 11. 2018.
4. 1 2 3  „*Río de Oro*" (engleski). Encyclopædia Britannica. Pristupljeno 8. 11. 2018.
5. ↑  „*War and Insurgency in Western Sahara*" (engleski). US Army War College. Pristupljeno 8. 11. 2018.
6. ↑  „*Dakhla Airport*" (engleski). Wego Pte Ltd. Pristupljeno 8. 11. 2018.

Vanjske veze
------------

***Dakhla*** na Wikimedijinoj ostavi

* *Before You Go: What You Should Know about Dakhla* ()

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 249408325
* SUDOC: 050620827

 |